smcproject/ml-wiki-sentences huggingface dataset:
ഇവയ്ക്കും സാഹിത്യമുണ്ട്.
മുക്തായി സ്വരം: രേഖപ്പെടുത്തി വച്ചിട്ടുള്ള സ്വരങ്ങളെ ആസ്പദമാക്കി ആലപിക്കുന്നു.
പദ വർണ്ണങ്ങളിൽ മുക്തായി സ്വരം-സാഹിത്യം എന്നാണ് ഇവ അറിയപ്പെടുന്നത്.
ചരണം: മുക്തായി സ്വരത്തിനു ശേഷം ആലപിക്കുന്നു.
സാഹിത്യം (വരികൾ) ഉണ്ട്.
ചിട്ട സ്വരങ്ങൾ: രേഖപ്പെടുത്തി വച്ചിട്ടുള്ള സ്വരങ്ങളാണിവ.
ചരണം പാടിക്കഴിഞ്ഞ ശേഷം ആലപിക്കുന്നു.
അനുബന്ധം: വർണ്ണങ്ങളുടെ അവസാന ഭാഗം.
ചരണത്തനും ചിട്ടസ്വരങ്ങൾക്കും ശേഷമുള്ള അധിക ഭാഗമാണ് ഇത്.
അനുബന്ധം പാടിയ ശേഷം വീണ്ടും മുക്തായി സ്വരമോ പല്ലവിയോ വീണ്ടും ആലപിക്കും.
ആലാപനരീതി പല്ലവി അനുപല്ലവി മുക്തായി സ്വരം പല്ലവി (ഇരട്ടി വേഗത്തിൽ)
ഇവയ്ക്കു ശേഷം പല്ലവി ആദ്യം പാടിയ വേഗത്തിലോ മൂന്നിരട്ടി വേഗത്തിലോ ആലപിക്കുന്നു.
ചരണം ചിട്ട സ്വരം 1 ചരണം ചിട്ട സ്വരം 2 ചരണം ചിട്ട സ്വരം 3 ചരണം ചിട്ട സ്വരം 4 ചരണം
സാധാരണയായി ഈ ക്രമത്തിലാണ് വർണ്ണങ്ങൾ ആലപിക്കുന്നത്.
3 മുതൽ 5 വരെ സ്വരങ്ങളുടെ കൂട്ടം ഓരോ വർണ്ണത്തിനുമുണ്ടാകും.
ആദി താളം, അടതാളം എന്നീ രണ്ടു താളങ്ങിളിലായാണ് പ്രധാനമായും വർണ്ണങ്ങൾ ആലപിക്കുന്നത്.
പ്രശസ്തമായ വർണ്ണങ്ങൾ ആദിതാള വർണ്ണങ്ങൾ സാമി നിന്നേ - രാഗം: ശ്രീരാഗം - രചന: കാരൂർ ദേവഗുഡു അയ്യർ - ഭാഷ: തെലുഗു നിന്നുകോരീ - രാഗം: മോഹനം - രചന: പൂച്ചി ശ്രീനിവാസ അയ്യങ്കാർ - ഭാഷ: തെലുഗു എവ്വരി ബോധന - രാഗം: ആഭോഗി - രചന: പട്ടണം സുബ്രഹ്മണ്യ അയ്യർ - ഭാഷ: തെലുഗു എറാനാപൈ - രാഗം: തോഡി - രചന: പട്ടണം സുബ്രഹ്മണ്യ അയ്യർ - ഭാഷ: തെലുഗു വലചി വചി - നവരാഗമാലിക - ഭാഷ: തെലുഗു അടതാള വർണ്ണങ്ങൾ നെര നമ്മിതി - രാഗം: കാനഡ - രചന: പൂച്ചി ശ്രീനിവാസ അയ്യങ്കാർ - ഭാഷ: തെലുഗു വിരിബോണി - രാഗം: ഭൈരവി - രചന: പച്ചിമിറിയം ആദിഅയ്യപ്പ - ഭാഷ: തെലുഗു ച്സലമേല - രാഗം: ശങ്കരാഭരണം - രചന: സ്വാതി തിരുനാൾ - ഭാഷ: തെലുഗു ഇതും കാണുക ഗീതം സ്വരജതി കീർത്തനം അവലംബം ↑ Bradnock (1992) , p631 ↑ Gupta (2006) , p68 ↑ Nettl (2005) , p189 ↑ Royal Carpet: Glossary of Carnatic Terms V ↑ Royal Carpet: Glossary of Carnatic Terms T ↑ Royal Carpet: Glossary of Carnatic Terms P ↑ ↑ പുറം കണ്ണികൾ Sivakumar Carnatic Music Archive Varnam collection Acharyanet's Varnam Lessons Archived 2016-08-14 at the Wayback Machine .
വർണ്ണം (ഭാഷ)
ഭാഷയിലെ സ്വയം പ്രകാശന ശേഷിയുള്ള ഏറ്റവും ചെറിയ കണികയാണ് വർണ്ണം .
എന്നാൽ എല്ലാ വർണ്ണങ്ങളും സ്വമേതയാ നിലനിക്കാൻ കെൽപ്പുള്ളവ അല്ല ചില വർണ്ണകൾ അ , ഇ , ഉ സ്വരങ്ങളുടെ സഹായത്തോട് കൂടിയോ സംവൃതം എന്ന സ്വരത്തിന്റ സഹായത്തോടൊ മാത്രമേ നിലനിൽക്കു.
സ്വരം അക്ഷരങ്ങൾ അല്ലാതെ സ്വയം പ്രകാശന ശേഷിയുള്ള വർണ്ണങ്ങൾ ചില്ലക്ഷരങ്ങൾ മാത്രമാണ് ഇവ എണ്ണത്തിൽ ചുരുക്കമാണ്.
മലയാള ഭാഷയിൽ വർണ്ണവും അക്ഷരവും ഒരേ അർത്ഥത്തിലാണ് ഉപയോഗിക്കുന്നത് എങ്കിലും ശാസ്ത്രീയമായി ഇത് ശരിയല്ല.
വർണ്ണവും അക്ഷരവും രണ്ടാണ്.
ഒരക്ഷരത്തിൽ ഒന്നിലധികം വർണ്ണങ്ങൾ ഉണ്ടാകാം.
ഉദാഹരണത്തിന് ‘ ക ’ ഒരക്ഷരമാണ് ഇതിൽ ക്, അ എന്നീ വർണ്ണങ്ങൾ അടങ്ങിയിരിക്കുന്നു.
‘അസ്വസ്ഥത’ എന്ന വാക്കിൽ അ,സ്വ,സ്ഥ,ത എന്നിങ്ങനെ നാല് അക്ഷരങ്ങളാണുള്ളത്.
എന്നാൽ ഇതിൽ അ, സ്,വ്,അ,സ്,ഥ്,അ,ത്,അ എന്നീ വർണ്ണങ്ങളുണ്ട്.
സ്വരാക്ഷരങ്ങൾ എല്ലാം സ്വയം പ്രകാശന ശേഷി ഉള്ളവയാണ് എങ്കിലും എല്ലാ സ്വരങ്ങളും പൂർണ്ണ ഏക വർണ്ണങ്ങൾ അല്ല.
അ ആ ഇ ഈ ഉ ഊ ഋ ൠ ഌ ൡ എ ഏ ഒ ഓ
സ്വരങ്ങളിൽ ഇവ മാത്രമാണ് ഏക വർണ്ണങ്ങൾ ആയി നില കൊള്ളുന്നവ.
ഐ , ഔ മുതലായ അക്ഷരങ്ങൾ സ്വരങ്ങൾ ആണ് എങ്കിൽ തന്നെയും അവയിൽ ഒന്നിൽ അതികം സ്വരങ്ങൾ ഇണ ചേരുന്നുണ്ട് ആയതിനാൽ അവയെ ശുദ്ധ വർണങ്ങൾ ആയി കണക്കാക്കാൻ നിർവാഹം ഇല്ല.
സംവൃതം എന്ന സ്വര ചന്ദ്രക്കല സ്വയം പ്രകാശന ശേഷി ഉള്ള ഒരു സ്വരം അക്ഷരമാണ് പക്ഷെ മറ്റ് സ്വരം അക്ഷരങ്ങളെ പോലെ സംവൃതത്തിന് സ്വര അക്ഷര ലിപി ഇല്ല, സ്വര ചിഹ്നം മാത്രമാണ് ഉള്ളത് എങ്കിലും സംവൃതത്തെ ഒരു പൂർണ്ണ വർണ്ണമായി കണക്കാക്കാവുന്നതാണ്.
വ്യഞ്ജന വർണ്ണങ്ങൾ
മലയാളം ഭാഷയിൽ വ്യഞ്ജനം അക്ഷരങ്ങളായി നില കൊള്ളുന്നതിനാൽ ഒരുപാട് അക്ഷരങ്ങൾ കാണുവാൻ സാധിക്കും എന്നാൽ വർണ്ണ അടിസ്ഥാനത്തിൽ നോക്കുക ആണെങ്കിൽ അവയുടെ എണ്ണത്തിൽ ചുരുക്കം സംഭവിക്കും.
മലയാള അക്ഷരങ്ങളിൽ ഒരു സ്വര വർണ്ണം ഉണ്ടായിരിക്കും.
ഒന്നിലധികം വ്യഞ്ജനങ്ങളും സ്വരവും ചേർന്ന അക്ഷരങ്ങളും ഉണ്ടാകും.
ഉദാ:-സ്വ-സ്+വ്+അ, ക്ഷ്യ- ക്+ഷ്+യ്+അ.
അപ്പോൾ അക്ഷരമാല എന്നതിനു പകരം വർണ്ണമാല എന്നോ തിരിച്ചോ പ്രയോഗിക്കുന്നത് തെറ്റാണ്.
ഇതും കാണുക സ്വനം സ്വനിമം വർണ്ണം (അക്ഷരം) അക്ഷരം സിലബിൾ ലിപി
വർണ്ണപ്പകിട്ട് ഇംഗ്ലീഷ് വിലാസം https://ml.wikipedia.org/wiki/Varnapakittu
ഐ.വി. ശശിയുടെ സംവിധാനത്തിൽ 1997-ൽ പുറത്തിറങ്ങിയ മലയാളചലചിത്രമാണ് വർണ്ണപ്പകിട്ട് .
ബാബു ജനാർദ്ദനൻ ആണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്.
മോഹൻലാലും മീനയുമാണ് നായികാനായകന്മാർ.
അഭിനേതാക്കൾ മോഹൻലാൽ – സണ്ണി പാലമറ്റം മീന – സാന്ദ്ര / അലീന ദിവ്യ ഉണ്ണി – നാൻസി ദിലീപ് - പോളച്ചൻ ജഗദീഷ് – പൈലി രാജൻ പി. ദേവ് – പാപ്പൻ മധു – ഇട്ടിച്ചൻ കെ.ബി. ഗണേഷ് കുമാർ – ടോണിച്ചൻ ജനാർദ്ദനൻ – രാമസ്വാമി അയ്യർ എം.ജി. സോമൻ – കുരുവിള ഭീമൻ രഘു – ദാമോദരൻ നായർ എൻ.എഫ്. വർഗ്ഗീസ് – അച്ചൻ സാദിഖ് – കുഞ്ഞൂഞ്ഞ് ഭാരതി രശ്മി സോമൻ – മോളിക്കുട്ടി ജോണി – വക്കീൽ ഉഷ കനകലത സീത – സുകന്യ മായ – ടി.വി. റിപ്പോർട്ടർ സംഗീതം
"ആകാശങ്ങളിൽ" ഗിരീഷ് പുത്തഞ്ചേരി കെ.എസ്. ചിത്ര 2.
"അനുപമ സ്നേഹചൈതന്യമേ" ജോസ് കല്ലുകുളം കെ.എസ്. ചിത്ര , കോറസ് 3.
"ദൂരേ മാമരക്കൊമ്പിൽ" ഗിരീഷ് പുത്തഞ്ചേരി കെ.എസ്. ചിത്ര 4.
"ദൂരേ മാമരക്കൊമ്പിൽ" ഗിരീഷ് പുത്തഞ്ചേരി എം.ജി. ശ്രീകുമാർ 5.
"മാണിക്യക്കല്ലാൽ" ഗിരീഷ് പുത്തഞ്ചേരി എം.ജി. ശ്രീകുമാർ , സ്വർണ്ണലത 6.
"ഓക്കേലാ ഓക്കേലാ" ഗംഗൈ അമരൻ എം.ജി. ശ്രീകുമാർ , സുജാത 7.
"വെള്ളിനിലാ തുള്ളികളോ" ഗിരീഷ് പുത്തഞ്ചേരി എം.ജി. ശ്രീകുമാർ , കെ.എസ്. ചിത്ര പുറത്തേക്കുള്ള കണ്ണികൾ വർണ്ണപ്പകിട്ട് ഇന്റർനെറ്റ് മൂവി ഡാറ്റാബേസിൽ വർണ്ണപ്പകിട്ട് – മലയാളസംഗീതം.
വർണ്ണം (സിനിമ)
വർണം ( English:   ) 1989-ൽ ജയറാമും സുരേഷ് ഗോപിയും അഭിനയിച്ച ഒരു മലയാളം-ഭാഷാ ചിത്രമാണ്.
ചലച്ചിത്ര സംവിധായകൻ അശോകൻ ആദ്യമായി സംവിധാനം ചെയ്ത ചിത്രം നിരൂപക പ്രശംസയും മികച്ച പ്രതികരണവും നേടി.
തന്റെ ഇരട്ട സഹോദരിയുടെ മരണശേഷം ഹരിദാസ് നഗരത്തിലേക്ക് മാറുന്നു.
തന്റെ ഭൂതകാലം നിലനിർത്താൻ ഇപ്പോഴും പാടുപെടുന്ന ഹരിദാസ്, മേജർ എം കെ നായരുടെ മകൾ അമ്മുവിനെ കണ്ടുമുട്ടുകയും പ്രണയത്തിലാവുകയും ചെയ്യുന്നു.
കോളേജിലെ സഹപാഠിയായ മനുവിന് ജോലി നൽകാതെ ഒരു പ്രാദേശിക രാഷ്ട്രീയക്കാരൻ തന്നെ വഞ്ചിച്ചതായും തന്റെ സഹോദരിയെ കൊന്നതായി മനു തന്നെ സംശയിക്കുന്നതായും അദ്ദേഹം മനസ്സിലാക്കുന്നു.
അഭിനേതാക്കൾ ഹരിദാസായി ജയറാം മനു വിശ്വനാഥായി സുരേഷ് ഗോപി അമ്മുവായി രഞ്ജിനി തിലകൻ മേജർ എം കെ നായർ മേജറുടെ ഭാര്യയായി മീന വെങ്കിടിയായി ജഗതി ശ്രീകുമാർ രേവതിയായി പാർവതി ജയറാം ഇന്നസെന്റ് വരദൻ പിള്ളയായി ഗോപനായി മുകേഷ് (അതിഥി വേഷം) മാമുക്കോയ തന്നെ (അതിഥി വേഷം) മനുവിന്റെ സഹോദരനായി എം ജി സോമൻ അമ്മുവിന്റെ സുഹൃത്തായി ഉഷ കെ.പുരുഷോത്തമനായി കൃഷ്ണൻ കുട്ടി നായർ എൻഎൽ ബാലകൃഷ്ണൻ ഉണ്ണിയായി സംഗീതം
എല്ലാ ഗാനങ്ങളും എഴുതിയിരിക്കുന്നത് കെ.ജയകുമാറാണ്.
സംഗീത സംവിധാനം നിർവഹിച്ചത് ഔസേപ്പച്ചൻ "ദല മർമ്മരം " - കെ എസ് ചിത്ര, കോറസ് "ഒലവാലൻ" - എം ജി ശ്രീകുമാർ "നേരു നേരു" - സി ഒ ആന്റോ, കൃഷ്ണചന്ദ്രൻ "ദല മർമരം " - എം ജി ശ്രീകുമാർ "കൃപയാ പാലയ" - എം ജി ശ്രീകുമാർ ബാഹ്യ ലിങ്കുകൾ Varnam ഇന്റർനെറ്റ് മൂവി ഡാറ്റാബേസിൽ
വർണ്ണക്കൊക്ക് ഇംഗ്ലീഷ് വിലാസം https://ml.wikipedia.org/wiki/Painted_Stork
വർണ്ണക്കൊക്ക്, പ്രായപൂർത്തിയാകാത്തത്, പാലക്കാട് ജില്ലയിൽ കൂറ്റനാട് നിന്നും
വർണ്ണക്കൊക്കുകളെ വർണ്ണക്കൊറ്റികൾ എന്നും പൂതക്കൊക്ക് എന്നും പറയും.
Ibis leucocephalus എന്നാണ് ശാസ്ത്ര നാമം.
ഇംഗ്ലീഷിൽ  painted stork  എന്നാണ് പേര്.
കേരളത്തിലെ ദേശാടന പക്ഷികളിലെ സുന്ദരന്മാരാണ്‌ വർണ്ണക്കൊക്കുകൾ.
ഹിമാലയം മുതൽ തെക്കേ ഇന്ത്യ വരെയുള്ള പ്രദേശങ്ങളിൽ ഇവയെ കണ്ടുവരുന്നു.
വർണ്ണക്കൊക്കുകളെ വർണ്ണക്കൊറ്റികൾ എന്നും പൂതക്കൊക്ക് എന്നും വിളിക്കുന്നു.
ഒരു മീറ്ററോളം വലിപ്പമുള്ള വലിയ പക്ഷിയാണ് വർണ്ണക്കൊക്ക്.
മഞ്ഞനിറമുള്ള മുഖത്ത് രോമങ്ങളില്ല.
കൊക്ക് മഞ്ഞനിറമുള്ളതും അറ്റം കീഴോട്ട് വളഞ്ഞതാണ്.
വാലറ്റത്തെ പിങ്ക് നിറമാണ് ഇവയ്ക്ക് വർണ്ണക്കൊക്ക് എന്ന പേര് സമ്മാനിച്ചത്.
കടും പിങ്ക് കളർ ഉള്ളതാണ് നീളമുള്ള കാലുകൾ.
ആവാസം, ഭക്ഷണം
ചെറിയ വെള്ളക്കെട്ടുള്ള പ്രദേശങ്ങളിലും ചതുപ്പ് നിറഞ്ഞ പാടങ്ങളിലുമാണ് വർണ്ണക്കൊക്കുകളെ കണ്ടു വരുന്നത്.
12 മുതൽ 25 സെന്റീമീറ്റർ വരെയുള്ള നീർത്തടങ്ങളാണ് ഇവയ്ക്ക് കൂടുതൽ പ്രിയങ്കരം.
മത്സ്യങ്ങളും ജലജന്തുക്കളും പുഴുക്കളും ചെറു തവളകളും വാൽമാക്രിയും ചെറു പാമ്പുകളും ചെറുപ്രാണികളുമൊക്കെയാണ് ഇവയുടെ ആഹാരം.
നീണ്ട കാലുകൾ കൊണ്ട് വെള്ളത്തിനടിയിലെ ചെളിയും മണ്ണും ഇളക്കിയ ഒളിച്ചിരിക്കുന്ന മത്സ്യങ്ങളെയും മറ്റും പുറത്തു കൊണ്ടുവന്ന ശേഷം പകുതി വിടർത്തിയ കൊക്കുകൾ വെള്ളത്തിൽ താഴ്ത്തി വശങ്ങളിലേക്ക് ചലിപ്പിച്ചാണ് ഇര പിടിക്കുക.
വെള്ളക്കെട്ടിനോട് അടുത്തുള്ള പ്രദേശങ്ങളിലെ ചെറു മരങ്ങളുടെ മുകളിലാണ് വർണ്ണക്കൊക്കുകൾ കൂടുകൂട്ടുക.
ഒക്ടോബർ മുതൽ ഏപ്രിൽ വരെയാണ് ഇവയുടെ പ്രജനന കാലം.
രണ്ടു മുതൽ അഞ്ചു മുട്ടകൾ വരെയാണ് സാധാരണ ഇടുക.
93-102 സെന്റിമീറ്റർ വലിപ്പവും വിടർത്തുമ്പോൾ 150-160 സെന്റിമീറ്റർ ചിറകു വലിപ്പവും 2-3.5 കിലോഗ്രാം തൂക്കവും ഉള്ളവയാണ് വർണ്ണക്കൊക്കുകൾ.
ശരാശരി 25-28 വർഷത്തോളം വർണ്ണക്കൊക്കുകൾ ജീവിച്ചിരിക്കാറുണ്ട്.
മനുഷ്യവാസമുള്ള പ്രദേശങ്ങളിലാണ് ഇവ കൂടുകൂട്ടുക.
പുള്ളിച്ചുണ്ടൻ ഉറക്കൊക്കൻ കൊതുമ്പന്നങ്ങളുമായി ഒരേ മരച്ചില്ല തന്നെ കൂടുണ്ടാക്കാൻ പങ്കിടുന്നവയാണ് വർണ്ണക്കൊക്കുകൾ.
കേരളത്തിലെ കുമരകത്തും വർണ്ണക്കൊക്കുകൾ കൂടുവെയ്ക്കുന്നതായി കണ്ടെത്തിയിട്ടുണ്ട്.
കൊല്ലം ജില്ലയിലെ ചാത്തന്നൂർ പോളച്ചിറ ഏലായിലും ഇവയുടെ സാന്നിധ്യമുണ്ട്.
അവലംബം ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) ↑ ദക്ഷിണേന്ത്യയിലെ അപൂർവ പക്ഷികൾ- സി. റഹിം, ചിന്ത പബ്ലിഷേഴ്സ് ↑ വർണക്കൊക്കുകളും കുമരകത്ത് കൂടുകൂട്ടി (മാതൃഭൂമി) Archived 2014-04-14 at the Wayback Machine .
ചിത്രശാല ഹരിയാനയിലെ സുൽത്താൻപൂർ പക്ഷിസങ്കേതത്തിൽ ഹരിയാനയിലെ സുൽത്താൻപൂർ പക്ഷിസങ്കേതത്തിൽ ഹരിയാനയിലെ സുൽത്താൻപൂർ പക്ഷിസങ്കേതത്തിൽ തൃശ്ശൂർ കോൾപ്പാടത്ത് നവി മുംബൈയിലെ തണ്ണീർത്തടത്തിൽ നവി മുംബൈയിലെ തണ്ണീർത്തടത്തിൽ വർണ്ണകൊക്ക് പരുമല സെമിനാരി പാടശേഖരത്തിൽ
മേരി കൊറെല്ലി ഇംഗ്ലീഷ് വിലാസം https://ml.wikipedia.org/wiki/Marie_Corelli
മെരി കൊറെല്ലി ( /kɔːˈrɛli/ ; ജീവിതകാലം: 1 മെയ് 1855 – 21 ഏപ്രിൽ 1924) ഒരു ബ്രിട്ടീഷ് നോവലിസ്റ്റായിരുന്നു.1886 ൽ പ്രസിദ്ധീകരിക്കപ്പെട്ട അവരുടെ ആദ്യനോവൽ അക്കാലഘട്ടത്തിലെ ഒരു വലിയ വിജയമായിരുന്നു.
സമകാലികരായ പ്രശസ്ത എഴുത്തുകാരായ ആർതർ കോനൻ ഡോയൽ , എച്ച്. ജി. വെൽസ് , റുഡ്യാർഡ് കിപ്ലിംഗ് എന്നിവരുടെ കൃതികളുടെ സംയുക്തവിൽപ്പനേയേക്കാൾ കൂടുതൽ മേരി കൊറെല്ലിയുടെ കൃതികൾ അക്കാലത്ത് വിറ്റഴിക്കപ്പെട്ടിരുന്നു.
മേരി മാക്കേ കൊറെല്ലി, സ്കോട്ടീഷ് കവിയും കവിതയെഴുത്തുകാരനുമായിരുന്ന ഡോ. ചാൾസ് മാക്കേ യുടെ പരിചാരികയ്ക്ക് അദ്ദേഹത്തിൽ ജനിച്ച കുട്ടിയായി ലണ്ടനിൽ ജനിച്ചു.
1866 ൽ 11 വയസു പ്രായമുള്ളപ്പോൾ തുടർവിദ്യാഭ്യാസത്തിലനായി ഒരു പാരിസിയൻ കോൺവെൻറിലേയ്ക്ക് അയയ്ക്കപ്പെട്ടു.
നാലു വർഷങ്ങൾക്കുശേഷം 1870 ൽ അവർ ലണ്ടനിലേയ്ക്കു തിരിച്ചു വന്നു.
മാക്കേ തൻറെ ജീവിതം ഒരു സംഗീതജ്ഞയെന്ന നിലയിലാണ് തുടങ്ങിയത്.
മേരി കൊറെല്ലി എന്ന പേരിലാണ് അക്കാലത്ത് അറിയപ്പെട്ടിരുന്നത്.
ആത്യന്തികമായി അവർ എഴുത്തിലേയ്ക്കു തിരിയുകയും 1886 ൽ തൻറെ ആദ്യ നോവൽ “എ റൊമാൻസ് ഓഫ് ടു വേൾഡ്സ്” എന്ന പേരിൽ പ്രസിദ്ധീകിരിക്കുകയും ചെയ്തു.
അക്കാലഘട്ടത്തിൽ ഏറ്റവും കൂടതൽ ഫിക്ഷൻ നോവലുകൾ വായിക്കപ്പെട്ട ഗ്രന്ഥകാരി മേരി മാക്കേയായിരുന്നു.
അവരുടെ സാഹിത്യസൃഷ്ടികൾ വിൻസ്റ്റൺ ചർച്ചിൽ, റാൻഡോൾഫ് ചർച്ചിൽ, ബ്രിട്ടീഷ് രാജകുടുംബത്തിലെ അംഗങ്ങൾ എന്നിവർ ശേഖരിച്ചിക്കുകയും വിതരണം ചെയ്യപ്പെടുകയും ചെയ്തിരുന്നു.
അവരുടെ അതിഭാവുകത്വം കലർന്ന സാഹിത്യസൃഷ്ടികൾ സാഹിത്യലോകത്തുനിന്ന് വളരെയധികം വിമർശനങ്ങൾ നേരിട്ടു.
കൊറെല്ലി തൻറെ അവസാന നാളുകൾ സ്ട്രാറ്റ്ഫോർഡ്-അപ്പൺ-അവോണിലാണ് ചിലവഴിച്ചത്.
മാർക്ട്വയിൻ തൻറെ ആത്മകഥയിൽ  നേരത്തെ താൻ ആഴത്തിൽ വെറുത്തിരുന്നതും വളരെയധികം അഭിപ്രായവ്യത്യാസങ്ങളുണ്ടായിരുന്നതുമായ വ്യക്തിത്വമായിരുന്നു കൊറെല്ലിയുടേതെന്ന് വ്യക്തമാക്കുകുയും എന്നാൽ ഒരിക്കൽ സ്ട്രാറ്റ്ഫോർഡിൽ അവരെ സന്ദർശിക്കവേ തൻറ അവരോടുള്ള മനോഭാവം പൂർണ്ണമായി തിരുത്തേണ്ടിവന്നുവെന്നും സമർത്ഥിക്കുന്നു.
അവർ സ്ട്രാറ്റ്ഫോർഡിൽവച്ച് അന്തരിക്കുകയും അവിടെ എവെഷാം സെമിത്തേരിയിൽ മറവുചെയ്യപ്പെടുകയും ചെയ്തു.
അവരുടെ വസതിയായ മാസൺ ക്രോഫ്റ്റ്, ചർച്ച് സ്ട്രീറ്റിൽ ഇപ്പോഴും നിലനിൽക്കുകയും അത് ഷേക്സ്പീയർ ഇൻസ്റ്റിറ്റ്യൂട്ട് ആയി ഉപയോഗിച്ചുവരുകയും ചെയ്യുന്നു.
മേരി കോം ഇംഗ്ലീഷ് വിലാസം https://ml.wikipedia.org/wiki/Mary_Kom
ഇന്ത്യയിലെ മണിപ്പൂരിൽ നിന്നുമുള്ള ബോക്സിങ് കായികതാരമാണ് മേരി കോം (Mangte Chungneijang Mary Kom).
ആറ് തവണ ലോക ബോക്സിങ് ജേതാവ് ആയിട്ടുള്ള മേരി കോം ഒളിമ്പിക്സിൽ വനിതാവിഭാഗം ബോക്സിങ് ആദ്യമായി 2012ൽ ഉൾപ്പെടുത്തിയപ്പോൾ  ഇന്ത്യയെ പ്രതിനിധീകരിച്ചു.
51 കിലോഗ്രാം വിഭാഗം ഫ്ലൈവെയ്റ്റിൽ വെങ്കല മെഡൽ നേടുകയും ചെയ്തു.
ഇപ്പോൾ പോലീസ് സേനയിൽ സേവനം ചെയ്യുന്നുണ്ട്.
1983 മാർച്ച്  1ന് മണിപ്പൂരിലെ ചുർച്ചൻപൂർ ജില്ലയിലാണ് ജനനം.
ബാല്യത്തിലേ അത്‌ലറ്റിക്സിൽ താത്പര്യമുണ്ടായിരുന്ന കോം 2000 ൽ ബോക്സിങ്ങിലേയ്ക്ക് തിരിയുന്നത്  പ്രശസ്ത മണിപ്പൂരി ബോക്സറായ ഡിങ്കോസിങ്ങിന്റെ വിജയങ്ങളിൽ നിന്നും പ്രചോദനം ഉൾക്കൊണ്ടാണ്.
2005 ലാണ് ഓങ്കോലർ കോമിനെ വിവാഹം കഴിച്ചത്.
സൂപ്പർ മോം അന്നറിയപെടുന്ന മേരി കോം മൂന്നു കുട്ടികളുടെ അമ്മയാണ്.
2012-ലെ ഒളിമ്പിക്സിൽ
2012ലെ ഒളിമ്പിക്സിൽ ക്വാർട്ടറിൽ കടന്നു.
51 കിലോഗ്രാം വിഭാഗം ഫ്ലൈവെയ്റ്റിൽ പോളണ്ടിന്റെ കരോലിന മിക്കാൽചുക്കിനെയാണ് മേരി തോൽപിച്ച് ക്വാർട്ടറിൽ കടന്നത്.
കൂടിയ ഭാരവിഭാഗത്തിൽ ആദ്യമായി മത്സരിക്കേണ്ടിവന്നിട്ടും ആധികാരിക വിജയത്തോടെത്തന്നെയാണ് മേരി ജയിച്ചത്.
സെമിയിൽ തോറ്റെങ്കിലും വെങ്കല മെഡൽ നേടി.
ലണ്ടനിൽ ഇന്ത്യയ്ക്ക് നാലാമത്തെ മെഡലാണ് മേരി സമ്മാനിച്ചത്.
മൂന്നാമത്തെ വെങ്കലവും.
ചരിത്രത്തിലാദ്യമായാണ് ഇന്ത്യക്ക് ഒരു ഒളിമ്പിക്സിൽ 4 മെഡൽ ലഭിക്കുന്നത്.
ബ്രിട്ടീഷുകാരി നിക്കോള ആഡംസിലോടാണ് സെമിയിൽ തോറ്റത്.
സ്കോർ- 6-11 .
ലോക രണ്ടാം റാങ്കുകാരിയാണ് ആഡംസ്, മാത്രമല്ല നേരത്തെ 54 കിലോഗ്രാം വിഭാഗം ബാന്റംവെയ്റ്റിൽ മത്സരിച്ചശേഷമാണ് ആഡംസ് 51 കിലോഗ്രാം ഫ്ലൈവെയ്റ്റിലേക്ക് മത്സരിച്ചത്.
പക്ഷെ, മേരിയാകട്ടെ അഞ്ചുവട്ടം ലോകകിരീടം നേടിയ 48 കിലോയിൽ നിന്ന് 51 കിലോയിലേയ്ക്കാണ് മാറിയത്.
ആദ്യ റൗണ്ടിൽ തന്നെ 3-1 എന്ന സ്‌കോറിൽ രണ്ട് പോയിന്റ് ലീഡ് ആഡംസ് സ്വന്തമാക്കിയിരുന്നു.
2-1, 3-2, 3-2 എന്നിങ്ങനെയായിരുന്നു തുടർന്നുള്ള റൗണ്ടുകളിലെ അവരുടെ പ്രകടനം.
നേട്ടങ്ങൾ അന്താരാഷ്ട്ര തലത്തിൽ വർഷം സ്ഥാനം ഭാരം മത്സരം സ്ഥലം 2001 Second 48 Women's World Amateur Boxing Championships Scranton , Pennsylvania , USA 2002 First 45 Women's World Amateur Boxing Championships Antalya , Turkey 2002 First 45 Witch Cup Pécs , Hungary 2003 First 46 Asian Women’s Championships Hisar, India 2004 First 46 Women’s World Cup Tønsberg , Norway 2005 First 46 Asian Women’s Championships Kaohsiung , Taiwan 2005 First 46 Women's World Amateur Boxing Championships Podolsk , Russia 2006 First 46 Women's World Amateur Boxing Championships New Delhi , India 2006 First 46 Venus Women’s Box Cup Vejle , Denmark 2008 First 46 Women's World Amateur Boxing Championships Ningbo , China 2008 Second 46 Asian Women’s Championships Guwahati , India 2009 First 46 Asian Indoor Games Hanoi , Vietnam 2010 First 48 Women's World Amateur Boxing Championships Bridgetown , Barbados 2010 First 46 Asian Women’s Championships Astana , Kazakhstan 2010 Third 51 Asian Games Guangzhou , China 2011 First 48 Asian Women’s Cup Haikou , China 2012 First 51 Asian Women's Championships Ulan Bator , Mongolia 2012 Third 51 Summer Olympics London , United Kingdom 2014 സ്വർണ്ണം 51 2014 ഏഷ്യൻ ഗെയിംസ് ഇഞ്ചിയോൺ , തെക്കൻ കൊറിയ ദേശീയ തലത്തിൽ Gold – 1st Women Nat.
Boxing Championship, Chennai 6–12.2.2001 The East Open Boxing Champ, Bengal 11–14.12.2001 2nd Sr World Women Boxing Championship, New Delhi 26–30.12.2001 National Women Sort Meet, N. Delhi 26–30.12.2001 32nd National Games, Hyderabad 2002 3rd Sr World Women Boxing Champ, Aizawl 4–8.3.2003 4th Sr WWBC, Kokrajar, Assam 24–28.2.2004 5th Sr WWBC, Kerala 26–30.12.2004 6th Sr WWBC, Jamshedpur 29 November-3.12.2005 10th WNBC, Jamshedpur lost QF by 1–4 on 5.10.2009 അവാർഡുകൾ പത്മഭൂഷൺ പുരസ്കാരം (കായികം) - 2013 രാജീവ് ഗാന്ധി ഖേൽരത്ന പുരസ്കാരം - 2009 പത്മശ്രീ (കായികം) - 2006 അർജുന അവാർഡ് (ബോക്സിങ്) - 2003 പാരിതോഷികങ്ങൾ
ഒളിമ്പിക് വനിതാ ബോക്‌സിങ്ങിൽ വെങ്കലം നേടിയ മേരി കോമിന് മണിപ്പൂർ സർക്കാർ 50 ലക്ഷം രൂപ പാരിതോഷികം പ്രഖ്യാപിച്ചു.
നിലവിൽ പോലീസ് സേനയിലുള്ള മേരിക്ക് അഡീഷണൽ പോലീസ് സൂപ്രണ്ടായി സ്ഥാനക്കയറ്റം നൽകാനും സർക്കാർ തീരുമാനിച്ചിട്ടുണ്ട്.
കൂടാതെ രണ്ടേക്കർ ഭൂമിയും നൽകുമെന്ന് മുഖ്യമന്ത്രി ഇബോബി സിങ് പ്രഖ്യാപിച്ചു.
ബോക്‌സിംഗ് അക്കാഡമി
ഇംഫാലിന് പുറത്തുള്ള ലാംഗോലിലെ ഗെയിംസ് വില്ലേജിലാണ് ബോക്‌സിംഗ് അക്കാദമി 2006-ൽ സ്ഥാപിച്ചത്.
മേരി കോമിന്റെ ഭർത്താവ് ഓങ്കോലർ കോമാണ് അക്കാഡമിയുടെ ദൈനം ദിന കാര്യങ്ങൾ നടത്തുന്നത്.
അവലംബം Mary Kom എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മേരി കോം (ചലച്ചിത്രം)
ഒമങ് കുമാർ സംവിധാനവും സഞ്ജയ് ലീലാ ബൻസാലി നിർമ്മാണവും ചെയ്ത് 2014 ൽ പുറത്തിറങ്ങിയ ഇന്ത്യൻ ബയോഗ്രഫിക്കൽ സ്പോർട്സ് ചലച്ചിത്രമാണ് മേരി കോം .
ചിത്രത്തിൽ മേരി കോം ആയി പ്രിയങ്ക ചോപ്ര കേന്ദ്രകഥാപാത്രത്തെ അവതരിപ്പിച്ചിരിക്കുന്നു.
അവലംബം ബാഹ്യ ലിങ്കുകൾ Mary Kom (film) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Mary Kom ബോളിവുഡ് ഹംഗാമയിൽ നിന്നും Mary Kom ഇന്റർനെറ്റ് മൂവി ഡാറ്റാബേസിൽ
വിഷ്ണുമംഗലം വിളക്കൊയ്ത്ത് സമരം
കർഷകസംഘത്തിന്റെ പ്രശസ്തിയും സ്വാധീനവും കാസർകോട് താലൂക്കിലും മലബാറിലും ഏറെ വർദ്ധിപ്പിച്ച സമരമായിരുന്നു വിഷ്ണുമംഗലം വിളക്കൊയ്ത്ത് സമരം .
വിഷ്ണുമംഗലം ക്ഷേത്രസമീപത്തെ വയലിൽ കൃഷിചെയ്തിരുന്ന ദേവസ്വത്തിന്റെ കുടിയാനായിരുന്നു വീണച്ചേരിയിലെ ചന്തൻകുഞ്ഞി .
അക്കാലത്തു് ക്ഷേത്ര ഊരാളന്മാരായ എരട്ടിത്തായരും, പട്ടറോടത്തായരും തമ്മിലുള്ള അവകാശ തർക്കത്തെ സംബന്ധിച്ച് കേസ്  വിചാരണയ്ക്ക് വന്നപ്പോൾ പട്ടറോടത്തായരെ സഹായിച്ചിരുന്ന ചന്തൻകുഞ്ഞിയെ ഒഴിപ്പിക്കാൻ, പുല്ലൂരിലെ അന്നത്തെ പ്രബല രാഷ്ട്രീയ പാർട്ടിയായിരുന്ന പി.എസ്.പി യുടെ സഹായത്തോടെ എരട്ടിത്തായരുടെ കാര്യസ്ഥൻ ശ്രമിച്ചു.
വയൽ ഒഴിഞ്ഞുകൊടുക്കുവാൻ ചന്തൻകുഞ്ഞിക്ക് നോട്ടീസ് നൽകി.
ഈ സന്ദർഭത്തിൽ കമ്മ്യൂണിസ്റ്റു് പാർട്ടിയും , കർഷകസംഘവും ഇതിൽ ഇടപെട്ടു.
കർഷകസംഘത്തിന്റെ നേതാക്കളായ കെ മാധവൻ , പി ചാത്തു , സി കേളുനായർ , വി രാമൻ തുടങ്ങിയവരുടെ നേതൃത്വത്തിൽ സ്ത്രീകളും പുരുഷന്മാരുമടങ്ങുന്ന കർഷകസംഘം പ്രവർത്തകർ വെള്ളിക്കോത്ത് നിന്ന് ജാഥയായി വിഷ്ണുമംഗലത്തെത്തി വയലിൽ വിത്തുവിതച്ചു.
വിത്തുവിതച്ചത് മുതൽ വിളകൊയ്യുന്നതുവരെ വയലരികിൽ പന്തൽകെട്ടി കർഷകസംഘം പ്രവർത്തകർ കാവൽനിന്നു.
നെല്ല് വിളഞ്ഞുകൊയ്യാറായപ്പോൾ സംഘത്തിന്റെ നേതൃത്വത്തിൽ വിളകൊയ്യാൻ തീരുമാനിച്ചു.
'ചന്തൻകുഞ്ഞി ഇട്ട വിള, ചന്തൻകുഞ്ഞി കൊയ്തെടുക്കും' എന്ന മുദ്രാവാക്യം വിളിച്ചുകൊണ്ട് ജാഥയായിച്ചെന്ന് വിളകൊയ്തു.
കൊയ്തെടുത്ത നെല്ലിൻകറ്റകൾ വീണച്ചേരിയിലെ ചന്തൻകുഞ്ഞിയുടെ വീട്ടിലെത്തിച്ചു.
തുടർന്ന് ചന്തൻകുഞ്ഞി , അമ്പുഞ്ഞി എന്നിവരുടെ പേരിൽ ജന്മി കേസു് കൊടുത്തു.
കേസിൽ കൃഷിക്കാർക്കനുകൂലമായ വിധിയാണുണ്ടായത്.
വിഷ്ണുമൂർത്തി ഇംഗ്ലീഷ് വിലാസം https://ml.wikipedia.org/wiki/Vishnumoorthy_Theyyam
വടക്കേ മലബാറിലെ തന്നെ മണിയാണി , തീയ്യർ , നായർ സമുദായത്തിന്റെ കാവുകളിലും ദേവസ്ഥാനങ്ങളിലും കെട്ടിയാടുന്ന ഒരു തെയ്യമാണ് പരദേവത എന്നുകൂടി അറിയപ്പെടുന്ന വിഷ്ണുമൂർത്തി .
വൈഷ്ണവ സങ്കൽപം പിൽക്കാലത്ത്ചാർത്തിക്കൊടുക്കപ്പെട്ട നായാട്ടുദേവനാണ് വിഷ്ണുമൂർത്തി ആദ്യമായി വിഷ്ണുമൂർത്തി തെയ്യം കെട്ടിയത് പാലായി പെരെപ്പേൻ എന്ന മലയനാണ് എന്നാണ് വിശ്വാസം.
ഒറ്റക്കോലം എന്ന പേരിൽ വയൽ തെയ്യമായും വിഷ്ണുമൂർത്തി തെയ്യം കെട്ടിയാടാറുണ്ട്.
തീപ്രവേശമാണ് അവിടെ മുഖ്യം.
വീടുകളിൽ കെട്ടിയാടുന്ന വിഷ്ണുമൂർത്തി തെയ്യത്തിന് തീപ്രവേശത്തേക്കാൾ ഉഗ്രമൂർത്തിയായ നരസിംഹരൂപിക്കാണു മുഖ്യം.
വീടുകളിൽ ഹിരണ്യകശ്യപുവിന്റെ രക്തപാനവും നരസിഹമൂർത്തിയുടെ പൊയ്മുഖവും പിന്നെ പേരിനു മാത്രം ചെറിയതോതിൽ തീപ്രവേശവുമായി തെയ്യം അവസാനിക്കും.
മലയരാണ് വിഷ്ണുമൂർത്തിയെ കെട്ടിയാടുന്നത്.
ഈ തെയ്യത്തിന് വെളിച്ചപ്പാടുകൾ നിർബന്ധമാണ്.
തെയ്യം കെട്ടുന്നയാൾ അധികം മുഖത്തെഴുത്തോ അത്യധികമായ വേഷഭൂഷകളോ ഇല്ലാതെ തോറ്റം ചൊല്ലി ഉറഞ്ഞാടുന്ന കുളിച്ചാറ്റം എന്ന ചടങ്ങും തെയ്യത്തിന്റെ പുറപ്പാടിനു വളരെ മുമ്പേ ആയിട്ടുണ്ടാവും.
ഇത് തോറ്റം എന്നും അറിയപ്പെടുന്നു.
Make up of Vishnumoorthi Theyyam Thottam of Vishnumoorthi Theyyam Vishnumoorthy Theyyam ഐതിഹ്യം
വിഷ്ണുമൂർത്തിയുടെ ചരിതം പാലന്തായികണ്ണൻ എന്ന ഇടയനായ തിയ്യർ
സമുദായത്തിലെ ഒരു യുവാവുമായി 
ബന്ധപ്പെട്ടിരിക്കുന്നു.
നീലേശ്വരത്തെ കുറുവാട്ടു കുറുപ്പ് എന്ന നാടുവാഴിയുടെ കാലികളെ മേച്ചിരുന്ന കണ്ണൻ.
ഒരിക്കൽ പറമ്പിൽ നിന്നും മാങ്ങ പറിച്ചു തിന്നുകയായിരുന്ന കണ്ണന്റെ കയ്യിൽ നിന്നും മാങ്ങ കുറുപ്പിന്റെ അനന്തരവളുടെ മാറിൽ‌വീഴാനിടയായി.
അനന്തിരവൾ കണ്ണൻ തന്നോട് അപമര്യാദ കാണിച്ചു എന്ന് കള്ളം പറഞ്ഞു വിവരമറിഞ്ഞ കുറുപ്പ് കണ്ണനെ കൊല്ലുമെന്നു പാട്ടകൊട്ടി വിളംബരം ചെയ്തു.
ഇതറിഞ്ഞ കണ്ണൻ നാടുവിട്ടു മംഗലാപുരത്തേക്ക് നാടു കടക്കുന്നു.
കരുമനയിൽ പാലന്തായി വിരുതനതായുള്ളൊരു കണ്ണൻ കരുമം പലതും പലരോടും ചെയ്തതുകൊണ്ട് കുറുവാടനുമായിത്തങ്ങളിലിടപാടുണ്ടായി തറവാടും നാടും വിട്ടു വടക്കു നടന്നു എന്ന്  വിഷ്ണുമൂർത്തിയുടെ തോറ്റം പാട്ടിൽ പരാമർശമുണ്ട്.
പാലന്തായി കണ്ണൻ മംഗലാപുരത്ത് ഒരു തിയ്യത്തറവാട്ടിൽ അഭയം പ്രാപിച്ചു.
വിഷ്ണുമൂർത്തിയായിരുന്നു ആ വീട്ടിലെ പരദേവത.
പള്ളിയറയിൽ വിളക്കുവെച്ചും മറ്റും കണ്ണൻ പരദേവതയുടെ ഭക്തനായി മാറി.
അങ്ങനെ പന്ത്രണ്ട് വർഷങ്ങൾ കഴിഞ്ഞു.
ഒരു ദിവസം  സ്വപ്നത്തിൽ പ്രത്യക്ഷമായ പരദേവത, അവനോട് തന്റെ ചുരികയുമെടുത്ത്, നാട്ടിലേക്കു മടങ്ങി പോവാനവശ്യപ്പെട്ടു.
ഉണർന്നു നോക്കിയ കണ്ണൻ ചുരിക വിറച്ചുതുള്ളുന്നതാണു കണ്ടത്.
ചുരികയുമായി യാത്രപുറപ്പെട്ട അവന് ആ വീട്ടിലെ അമ്മ ഒരു കന്നികുട നൽകി.
നീലേശ്വരത്ത്  തിരിച്ചെത്തിയ കണ്ണൻ തന്റെ ബാല്യകാലസഖാവായ കനത്താടൻ മണിയാണിയുടെ വീട്ടിലെത്തി, അവിടെ നിന്ന് ഭക്ഷണം കഴിച്ചശേഷം കൈകഴുകാനായി കുളത്തിലെത്തിയ കണ്ണനെ കുറുവാടൻ വെട്ടിക്കൊലപ്പെടുത്തി.
തന്റെ വീട്ടിൽ തിരിച്ചെത്തിയ കുറുപ്പിന് സർ‌വത്ര അനർത്ഥങ്ങളാണ് കാണാൻ കഴിഞ്ഞത്.
പരിഹാരമായി പരദേവതയേയും കണ്ണനേയും തെയ്യങ്ങളായി കെട്ടിയാടിക്കാൻ തുടങ്ങി.
എൻ ഉടയകണ്ണനെ കൊന്ന കുറുവാടനെ കണ്ടുപിടിച്ചു ഞാൻ കൊന്നുയി അടക്കുമീ വണ്ണം മുടിക്കേണം
എന്നും തെയ്യത്തിന്റെ ഉരിയാടലിൽ വ്യക്തമാക്കിയിട്ടുണ്ട്.
ഈ തെയ്യത്തിന്റെ മൂലസ്ഥാനം മംഗലപുരത്തെ ജെപ്പ് എന്ന സ്ഥലത്തുള്ള കോയില്കുടിപാടി എന്ന തറവാടാണ്.
നീലേശ്വരത്ത കോട്ടപ്പുറം വൈകുണ്ഠക്ഷേത്രം മറ്റൊരു പ്രധാനസ്ഥാനമാണ്.
വിഷ്ണുമൂർത്തി  മഹാവിഷ്ണുവിന്റെ നരസിംഹാവതാരമാണ് മാറുന്നതായും തെയ്യാട്ടത്തിൽ കാണാവുന്നതാണ്.
ചിത്രശാല വിഷ്ണുമൂർത്തി തെയ്യത്തിന്റെ മുഖത്തെഴുത്ത്‌ വിഷ്ണുമൂർത്തി തെയ്യത്തിന്റെ തോറ്റം വിഷ്ണുമൂർത്തി തെയ്യത്തിന്റെ മുഖത്തെഴുത്ത്‌ Vishnumoorthy Theyyam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ R.C Karipath,തെയ്യപ്രപഞ്ചം ↑ ശ്രീ രാജേഷ് കോമത്ത് - മലയാളം വാരിക, പേജ് 234, 2011 ജൂലൈ17
വിഷ്ണുവർധൻ ഇംഗ്ലീഷ് വിലാസം https://ml.wikipedia.org/wiki/Vishnuvardhan
കന്നട ചലച്ചിത്രരംഗത്തെ ഒരു നടനും ഗായകനുമായിരുന്നു വിഷ്ണുവർദ്ധൻ ( കന്നഡ : ವಿಷ್ಣುವರ್ಧನ್ ) ( സെപ്റ്റംബർ 18 , 1949 - ഡിസംബർ 30 2009 )
കന്നഡ സിനിമയിലെ ഏറ്റവും ജനപ്രീതിയുള്ള നടന്മാരിൽ ഒരാളായിരുന്നു ഇദ്ദേഹം.
രാജ്കുമാറിനു ശേഷം കന്നഡ ചലച്ചിത്രവക്താവായിരുന്നു.
സമ്പത് കുമാർ എന്നായിരുന്നു ഇദ്ദേഹത്തിന്റെ പേര്.
നായകനടനായുള്ള തന്റെ ആദ്യ സിനിമയായ നാഗരഹാവു എന്ന ചിത്രം സം‌വിധാനം ചെയ്ത പുട്ടണ്ണ കനഗൽ ആണ് ഇദ്ദേഹത്തിന്റെ പേർ വിഷ്ണുവർദ്ധൻ എന്നാക്കാൻ നിർദ്ദേശിച്ചത്.
കന്നഡ കൂടാതെ മലയാളം, തമിഴ്, ഹിന്ദി എന്നീ ഭാഷകളിലെ സിനിമകളിലും ഇദ്ദേഹം അഭിനയിച്ചിട്ടുണ്ട്.
കൗരവർ എന്ന മലയാളചലച്ചിത്രത്തിലെ അഭിനയത്തിലൂടെ ഇദ്ദേഹം മലയാളികൾക്കിടയിൽ ശ്രദ്ധേയനായി.
യാത്രാമൊഴി, നരസിംഹം , മഴത്തുള്ളിക്കിലുക്കം തുടങ്ങി നിരവധി മലയാളചിത്രങ്ങളിൽ അഭിനയിച്ചിട്ടുള്ള പ്രശസ്ത കന്നഡ നടി ഭാരതിയാണു ഇദ്ദേഹത്തിന്റെ ഭാര്യ.
കീർത്തി, ചന്ദന എന്ന് പേരുള്ള രണ്ട് വളർത്തു മക്കൾ ഉണ്ട് ഇദ്ദേഹത്തിന്.
ഗിരീഷ് കർണാട് സം‌വിധാനം ചെയ്ത ദേശീയ അവാർഡ് നേടിയ ചിത്രം വംശ വൃക്ഷ ആണ് ഇദ്ദേഹത്തിന്റെ ആദ്യ ചിത്രം.
എന്നാൽ നായകനായി അഭിനയിച്ച ആദ്യ ചിത്രം പുട്ടണ്ണ കനഗൽ സം‌വിധാനം ചെയ്ത നാഗരഹാവു എന്ന ചിത്രമാണ്.
ഈ സിനിമയുടെ വിജയം വിഷ്ണുവർദ്ധനെ അറിയപ്പെടുന്ന ഒരു താരമാക്കി.
ഈ ചിത്രത്തിലെ അഭിനയത്തിന് ഇദ്ദേഹത്തിന് മികച്ച നടനുള്ള ദേശീയപുരസ്‌ക്കാരവും ലഭിച്ചു.
ഇരുന്നൂറോളം ചിത്രങ്ങളിൽ അഭിനയിച്ചിട്ടുള്ള വിഷ്ണുവർദ്ധന് ഏഴു തവണ മികച്ച നടനുളള കർണാടക സർക്കാരിന്റെ പുരസ്‌കാരവും ഏഴു തവണ ഫിലിംഫെയർ പുരസ്‌ക്കാരവും ലഭിച്ചിട്ടുണ്ട്.
നിരവധി കന്നഡ ചിത്രങ്ങൾക്കു വേണ്ടി പാടിയിട്ടുള്ള വിഷ്ണുവർദ്ധൻ അറിയപ്പെടുന്ന പിന്നണിഗായകൻ കൂടിയായിരുന്നു.
ഭക്തി ഗാന ആൽബങ്ങളിലൂടെ ഗായകനായി മാറിയ അദ്ദേഹത്തിന്റേതായി ആദ്യം പുറത്തു വന്ന ആൽബം അയ്യപ്പസ്തുതിഗീതങ്ങളാണ്.
നാഗരഹാവു, മുതിന ഹാര, ഹോംബിസിലു, ബന്ധന, നാഗറഹോളെ, യജമാന തുടങ്ങിയവ അദ്ദേഹത്തിന്റെ മികച്ച ചിത്രങ്ങളാണ്.
മണിച്ചിത്രത്താഴ്, ഹിറ്റ്‌ലർ, രാജമാണിക്യം എന്നീ മലയാള സിനിമകൾ കന്നഡയിൽ പുനർനിർമ്മിച്ചപ്പോൾ വിഷ്ണുവർദ്ധൻ ആയിരുന്നു നായകൻ.
കൗരവർ എന്ന മലയാളചിത്രത്തിൽ ഇദ്ദേഹം ശ്രദ്ധേയമായ കഥാപാത്രത്തെ അവതരിപ്പിച്ചിട്ടുണ്ട്.
ചലച്ചിത്രലോകത്ത് നിറഞ്ഞുനിൽക്കുന്നതിനിടയിൽ തികച്ചും അപ്രതീക്ഷിതമായി 2009 ഡിസംബർ 30-നായിരുന്നു വിഷ്ണുവർധന്റെ അന്ത്യം.
59 വയസ്സായിരുന്നു അദ്ദേഹത്തിന്.
മൈസൂരിലേയ്ക്ക് ഒരു പരിപാടിയിൽ പങ്കെടുക്കാൻ പോയ വിഷ്ണുവർധൻ അവിടെവച്ച് ഹൃദയാഘാതത്തെത്തുടർന്ന് അന്തരിയ്ക്കുകയായിരുന്നു.
അദ്ദേഹത്തിന്റെ മരണം കർണാടകത്തിൽ വ്യാപകമായ പ്രക്ഷോഭങ്ങൾക്കിടയാക്കി.
നിരവധി ആരാധകർ ആത്മഹത്യ ചെയ്യുകയും മറ്റുചിലർ ഹൃദയാഘാതം വന്ന് മരിയ്ക്കുകയും ചെയ്തു.
പലയിടത്തും അക്രമസംഭവങ്ങളും റിപ്പോർട്ട് ചെയ്യപ്പെട്ടു.
ശവസംസ്കാരച്ചടങ്ങിനിടയിലുണ്ടായ അക്രമങ്ങൾ തടയാൻ പോലീസ് പണിപെട്ടു.
ഒടുവിൽ അദ്ദേഹത്തിന്റെ സുഹൃത്തും മറ്റൊരു പ്രമുഖ കന്നഡ നടനുമായ അംബരീഷ് ഇറങ്ങിത്തിരിച്ചു.
മൃതശരീരം ബാംഗ്ലൂരിൽ പൂർണ ഔദ്യോഗിക ബഹുമതികളോടെത്തന്നെ സംസ്കരിച്ചു.
വിഷ്ണുപന്ത് മൊറെശ്വർ ഛത്രെ ഇംഗ്ലീഷ് വിലാസം https://ml.wikipedia.org/wiki/Vishnupant_Moreshwar_Chatre
ആധുനിക ഇന്ത്യൻ സർക്കസിന്റെ തുടക്കക്കാരനും, ഇന്ത്യന് സർക്കസിന്റെ പിതാവും ( കീലേരി കുഞ്ഞിക്കണ്ണനെയും ഇന്ത്യൻ സർക്കസിന്റെ പിതാവായി വിശേഷിപ്പിക്കാറുണ്ട് ) ആയി വിശേഷിപ്പിക്കുന്ന വ്യക്തിയാണ് വിഷ്ണുപന്ത് മൊറെശ്വർ ഛത്രെ (1840-1905).
മഹാരാഷ്ട്രയിലെ സംഗാലിയിലെ അംഗൽഖോപ്പ് എന്ന ചെറിയ ഗ്രാമത്തിലാണ് അദ്ദേഹം ജനിച്ചത്.
അച്ഛൻ മൊറേശ്വർ ഛത്രെ ജംഘണ്ടി കൊട്ടാരത്തിലെ ഖജാൻജിയായിരുന്നു.
കുട്ടിക്കാലത്ത് തന്നെ ഛത്രെ പക്ഷികളോടും മൃഗങ്ങളോടും വലിയ ഇഷ്ടം സൂക്ഷിച്ചിരുന്നു.
അച്ഛൻ്റെ നിർബന്ധപ്രകാരം തൻ്റെ പതിനാറാം വയസ്സിൽ അദ്ദേഹം വിവാഹിതനായി.
വിവാഹ ശേഷം അച്ഛൻ്റെ നിർദ്ദേശപ്രകാരം രാംദുർഗ്ഗ് കൊട്ടാരത്തിലെ കുതിരാലയത്തിൽ ജോലിക്ക് കയറി.
രാംദുർഗ്ഗിൽ അധികനാൾ കഴിയുന്നതിന് മുമ്പ് സ്വന്തം ഇഷ്ടപ്രകാരം മദ്ധ്യപ്രദേശിലെ ഗ്വാളിയോറിലേക്ക് മാറി.
ഗ്വാളിയോർ കൊട്ടാരത്തിലെ കുതിരാലയത്തിൽ ജോലി നോക്കവേ അക്കാലത്തെ മികച്ച കുതിര പരിശീലകനായ ബാബാ സാഹിബ് ആപ്തെ, കുതിരകളുടെ സ്വഭാവ സവിശേഷതകളും കുതിരകളെ എങ്ങനെ പരിശീലിപ്പിക്കണമെന്നും ഒക്കെ ഛത്രെയെ പഠിപ്പിച്ചു.
ഗ്വാളിയോറിൽ ഉള്ള കാലത്ത് തന്നെ സംഗീതത്തോടുള്ള ഇഷ്ടം കാരണം ഉസ്താദ് ഹദ്ദു ഖാൻ്റെ കീഴിൽ ഹിന്ദുസ്ഥാനി ശാസ്ത്രീയ സംഗീതവും പഠിച്ചിരുന്നു അദ്ദേഹം.
ഗ്വാളിയോറിന് ശേഷം ഛത്രെ സംഗാലിയിലെ കുരുന്ദ്‌വാഡ് എന്ന നാട്ടുരാജ്യത്തിലെ രാജാവായ ബാലസാഹിബ് പട്വർധന്റെ കുതിരാലയത്തിന്റെ പ്രധാന ചുമതലക്കാരനായി മാറി.
ഛത്രെയെ പുതിയ സർക്കസ് കമ്പനി തുടങ്ങാൻ സഹായിച്ചവരിൽ ബാലാ സാഹിബും ഉണ്ടായിരുന്നു.
1890 ൽ അദ്ദേഹം സർക്കസിൻ്റെ ചുമതലകളെല്ലാം സഹോദരനെ ഏൽപ്പിച്ച് തൻ്റെ അന്നത്തെ സംഗീത ഗുരുവായ ഉസ്താദ് റഹ്മത്ത് ഖാനോടൊപ്പം ഇൻഡോറിൽ താമസമാക്കി.
പ്രമേഹരോഗിയായ അദ്ദേഹം 1905 ഫെബ്രുവരി 20ന് ഇൻഡോറിൽ വെച്ച് മരണപ്പെട്ടു.
ഇന്ത്യൻ സർക്കസിന്റെ ജനനം
അതോടൊപ്പം, ആറുമാസത്തിനുള്ളിൽ തന്റെ ധീരമായ സ്റ്റേജ് ഇഫക്റ്റുകൾ ആവർത്തിക്കാൻ കഴിയുന്ന ഏതൊരാൾക്കും “ആയിരം ബ്രിട്ടീഷ് ഇന്ത്യൻ രൂപ” യും ഒരു കുതിരയും സമ്മാനമായി വാഗ്ദാനം ചെയ്തിരുന്നു.
1880 മാർച്ച് 20 ന് കുറുന്ദ്വാഡ് കൊട്ടാരം മൈതാനത്ത് തന്റെ സർക്കസുമായി ഛത്രെ തയ്യാറായി എത്തിയെങ്കിലും ചിയാരിനി ഇത് കാണാൻ എത്തിയില്ല.